text: বিদ্যা আইয়ার (জন্ম: ২৫ সেপ্টেম্বর ১৯৯০), তার মঞ্চনাম বিদ্যা বক্স দ্বারা অধিক পরিচিত, তিনি একজন আমেরিকান ইউটিউবার এবং সঙ্গীতশিল্পী। তিনি ভারতের তামিলনাড়ুর চেন্নাইয়ে জন্মগ্রহণ করেছিলেন এবং আট বছর বয়সে তার পরিবারের সাথে মার্কিন যুক্তরাষ্ট্রে পাড়ি জমিয়েছিলেন। তার সংগীতগুলি ধ্রুপদী র‌্যাপ, বৈদ্যুতিন নৃত্য সঙ্গীত এবং ভারতীয় শাস্ত্রীয় সঙ্গীতের মিশ্রণ। তিনি ২০১৫ সালের এপ্রিলে তার ইউটিউব চ্যানেলটি শুরু করার পরে ভিডিওগুলিতে ৮২১ মিলিয়নেরও বেশি ভিউ পেয়েছেন এবং তার চ্যানেলটি ৬.৯ মিলিয়নেরও অধিক গ্রাহক সাবস্ক্রাইব করেছেন।
  
  ব্যক্তিগত জীবন 
  বিদ্যা আইয়ার ভারতের তামিলনাড়ুর চেন্নাইয়ে জন্মগ্রহণ করেছিলেন এবং তিনি মার্কিন যুক্তরাষ্ট্রের ভার্জিনিয়ায় বেড়ে ওঠেছিলেন। তিনি বাড়িতে তামিল ভাষায় কথা বলেন, ৫ বছর বয়স থেকে তিনি কর্ণাটক সঙ্গীত শিখতেন এবং পাশাপাশি ইংরেজি সঙ্গীত শুনতেও উপভোগ করতেন। তিনি পরিচয় সঙ্কটে থাকার বিষয়টি স্বীকার করে বলেন যে, ভারতীয় হওয়ায় তাকে নানাভাবে উৎপীড়ন করা হত এবং বড় হওয়ার সময় তার সংস্কৃতিকে আড়াল করা হয়েছিল। তবে তিনি তার বিবৃততে উল্লেখ করেন যে, তিনি এখন তার সংস্কৃতিকে নিয়ে "গর্ববোধ করেন"। তিনি তার দাদীর থেকে অনুপ্রাণিত হয়ে ভারতীয় শাস্ত্রীয় সঙ্গীতের প্রতি আগ্রহী হয়েছিলেন। তিনি কলেজে অধ্যয়নকালীন তার ভারতীয় মূল সম্পর্কে আত্মবিশ্বাসী হয়েছিলেন, ভারতীয় ছাত্রসংঘ এবং ভারতীয় লোকনৃত্য দলে যোগ দিয়েছিলেন। তিনি জর্জ ওয়াশিংটন বিশ্ববিদ্যালয়ে মনোবিজ্ঞান এবং জৈবিক বিজ্ঞানে অধ্যয়ন করেছিলেন এবং জৈবিক বিজ্ঞানে স্নাতক ডিগ্রি অর্জন করেছিলেন। তিনি গান শিখতে দুই বছর ভারতে অবস্থান করেছিলেন।
  
  তিনি তার বোন বন্দনা আইয়ার এবং তার বন্ধু শঙ্কর টাকার, যার সাথে তিনি কলেজে সাক্ষাৎ করেছিলেন তাদের সমন্বয়ে সঙ্গীত তৈরি করে থাকেন। ২০১৭ সালে তিনি ভাংড়া এবং হিপ-হপ নৃত্যের মহড়া দিয়ে তার সঙ্গীত প্রচার করেছিলেন।
  
  কর্মজীবন 
  বিদ্যা আইয়ার শঙ্কর টাকার আয়োজিত একটি ব্যান্ডে নিয়মিত সঙ্গীত পরিবেশন করে থাকেন। তিনি হোয়াইট হাউস, ন্যাশনাল সেন্টার ফর পারফর্মিং আর্টস (ভারত) এবং ওয়েবস্টার হল সহ বিশ্বের বিভিন্ন স্থানে সঙ্গীত পরিবেশন করেছেন। তিনি রেউনিওঁ দ্বীপে ফেস্টিভাল ডেস আর্টস, ইঙ্ক ওমেন, সুরিনাম, দুবাই এবং নেদারল্যান্ডসের মেরু কনসার্ট সিরিজেও সঙ্গীত পরিবেশন করেছেন। 
  
  তার সবচেয়ে জনপ্রিয় ম্যাশআপ "ক্লোজার / কবিরা", এই ম্যাশআপটি চেইনস্মোকারস-এর ক্লোজার এবং বলিউড চলচ্চিত্র ইয়ে জাওয়ানি হ্যায় দিওয়ানি-এর কবিরা গানের সংমিশ্রণ ছিল, যা ইউটিউবে ৭ মাসে ৫৫ মিলিয়নের অধিকবার দেখা হয়েছিল। তার অন্যতম একটি ম্যাশআপ হল "লিন অন" এবং "জিন্দ মাহি", যার জন্য তিনি রিকি জাট, রাশি কুলকার্নি, এবং রোগিন্দার "ভায়োলিন্ডার" মমিসহ আরও কয়েকজন সঙ্গীতশিল্পীর সাথে সমন্বয় করেছিলেন। তিনি সরচিত এবং শঙ্কর টাকারের লেখা একটি ইংরেজি গানের সমন্বয়ে কেরালার বিখ্যাত নৌকা গান "কুতানদান পুঞ্জাইলে" প্রকাশ করেছিলেন, যেটি শ্রীনিধি এবং শ্রীদেবীর অভিনয়ে মোহিনীঅট্টমের সাথে কেরালায় ধারণ করা হয়েছিল। ২০১৬ সালে তিনি তার এক্সটেন্ডেড প্লে কুথু ফায়ার প্রকাশ করেছিলেন, যেটি প্রযোজনা করেছিলেন শঙ্কর টাকার এবং সহ-রচনা করেছিলেন শঙ্কর টাকার ও বিদ্যা আইয়ার।
  
  ডিস্কোগ্রাফি
  
  অ্যালবাম 
  
   ২০১৭: কুথু ফায়ার 
   ২০১৯: ম্যাড ড্রিমস
  
  তথ্যসূত্র
  
  আরও পড়ুন
  
  বহিঃসংযোগ 
  
   
  
  বিষয়শ্রেণী:২১শ শতাব্দীর মার্কিন গায়িকা
  বিষয়শ্রেণী:২১শ শতাব্দীর মার্কিন সঙ্গীতশিল্পী
  বিষয়শ্রেণী:১৯৯১-এ জন্ম
  বিষয়শ্রেণী:মার্কিন পপ কণ্ঠশিল্পী
  বিষয়শ্রেণী:জর্জ ওয়াশিংটন বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:জীবিত ব্যক্তি
  বিষয়শ্রেণী:ভারতীয় ইউটিউবার
  বিষয়শ্রেণী:মার্কিন পপ গায়িকা
title: বিদ্যা বক্স